Deniz Tekin
Deniz Tekin (turkcha: Hatice Deniz Tekin; 1997-yil 7-iyun) – turk musiqachisi va qoʻshiqlari muallifi. Uning musiqaga qiziqishi 8 yoshida boshlangan. Deniz Tekin yoshlik paytlaridanoq pianino va nay chalishni boshlagan. U oʻrta maktab yillarida turli mahalliy musiqa guruhlariga qoʻshilib musiqalar ijro etgan. 16 yoshida u kichik kafelarda jonli musiqa ijro etishni boshladi. Shu bilan birga, u turli musiqiy platformalarga Daphead taxallusi ostida oʻz musiqalarini joylab borgan va taniqli qoʻshiqlarga coverlar yaratgan va eʼtiborni tortgan. 2017-yilda u oʻzining birinchi „Kozakuluçka“ studiyaviy albomini chiqargan.